CELEX: 62007CA0319
Language: fi
Date: 2009-07-09 00:00:00
Title: Asia C-319/07 P: Yhteisöjen tuomioistuimen tuomio (kolmas jaosto) 9.7.2009 — 3F, aiemmin Specialarbejderforbundet i Danmark (SID) v. Euroopan yhteisöjen komissio, Tanskan kuningaskunta ja Norjan kuningaskunta (Muutoksenhaku — Veronalennukset, joita sovelletaan merimiehiin, jotka työskentelevät aluksissa, jotka on merkitty Tanskan kansainväliseen alusrekisteriin — Vastustamatta jättämistä koskeva komission päätös — Kumoamiskanne — Se, jota asia koskee — Ammattijärjestö — Kanteen tutkittavaksi ottaminen)

29.8.2009   
            
            
               FI
            
            
               Euroopan unionin virallinen lehti
            
            
               C 205/3
            
         Yhteisöjen tuomioistuimen tuomio (kolmas jaosto) 9.7.2009 — 3F, aiemmin Specialarbejderforbundet i Danmark (SID) v. Euroopan yhteisöjen komissio, Tanskan kuningaskunta ja Norjan kuningaskunta
   (Asia C-319/07 P) (1)
   
   (Muutoksenhaku - Veronalennukset, joita sovelletaan merimiehiin, jotka työskentelevät aluksissa, jotka on merkitty Tanskan kansainväliseen alusrekisteriin - Vastustamatta jättämistä koskeva komission päätös - Kumoamiskanne - Se, jota asia koskee - Ammattijärjestö - Kanteen tutkittavaksi ottaminen)
   2009/C 205/03
   Oikeudenkäyntikieli: englanti
   
      Asianosaiset
   
   
      Valittaja: 3F, aiemmin Specialarbejderforbundet i Danmark (SID) (edustajat: A. Bentley, QC ja asianajaja A. Worsøe)
   
      Valittajan vastapuolet: Euroopan yhteisöjen komissio (asiamiehet: N. Khan ja H. van Vliet), Tanskan kuningaskunta ja Norjan kuningaskunta
   
      Oikeudenkäynnin kohde
   
   Valitus, joka on tehty ensimmäisen oikeusasteen tuomioistuimen (laajennettu toinen jaosto) asiassa T-30/03, Specialarbejderforbundet i Danmark (SID) vastaan Euroopan yhteisöjen komissio, 23.4.2007 antamasta määräyksestä, jolla ensimmäisen oikeusasteen tuomioistuin jätti tutkimatta kanteen, jolla pyrittiin kumoamaan 13.11.2002 tehty komissio päätös K(2002)4370 lopullinen pitää yhteismarkkinoille soveltuvina valtiontukina veronalennustoimenpiteitä, joita sovelletaan tanskalaisalusten merimiehiin — Asianomaisen osapuolen käsite — Työntekijöiden ammattijärjestö
   
      Tuomiolauselma
   
   
               1)
            
            
               Ensimmäisen oikeusasteen tuomioistuimen asiassa T-30/03, SID vastaan komissio, 23.4.2007 antama määräys kumotaan siltä osin kuin ensimmäisen oikeusasteen tuomioistuin ei ole vastannut 3F:n väitteisiin, jotka koskevat sen kilpailuasemaa suhteessa muihin ammattijärjestöihin merimiehiin sovellettavia työehtosopimuksia neuvoteltaessa ja Tanskan kansainväliseen alusrekisteriin merkityillä aluksilla työskenteleviä merimiehiä koskevista verotuksellisista toimenpiteistä johtuvia sosiaalisia näkökohtia.
            
         
               2)
            
            
               Oikeudenkäyntiväite, jonka Euroopan yhteisöjen komissio on esittänyt Euroopan yhteisöjen ensimmäisen oikeusasteen tuomioistuimessa, hylätään.
            
         
               3)
            
            
               Asia palautetaan Euroopan yhteisöjen ensimmäisen oikeusasteen tuomioistuimen käsiteltäväksi, jotta se lausuu 3F:n vaatimuksista saada kumotuksi 13.11.2002 tehty komission päätös K (2002) 4370 lopullinen olla vastustamatta Tanskan toteuttamia verotuksellisia toimenpiteitä, joita sovelletaan merimiehiin, jotka työskentelevät aluksissa, jotka on merkitty Tanskan kansainväliseen alusrekisteriin.
            
         
               4)
            
            
               Oikeudenkäyntikuluista päätetään myöhemmin.
            
         
      (1)  EUVL C 211, 8.9.2007.